**NERINGOS SAVIVALDYBĖS TARYBOS KOMISIJA**

**NERINGOS SAVIVALDYBĖS TARYBOS VEIKLOS REGLAMENTUI**

**RENGTI IR KEISTI**

**POSĖDŽIO PROTOKOLAS**

2023-06-01 Nr. V26-46

Neringa

Posėdis įvyko 9.00 val. – 10.20 val.

Posėdžio pirmininkas – Vaidas Venckus, Neringos savivaldybės tarybos narys, Neringos savivaldybės tarybos komisijos Neringos savivaldybės tarybos veiklos reglamentui rengti ir keisti pirmininkas.

Posėdžio sekretorė – Viktorija Radzišauskė, Neringos savivaldybės administracijos Dokumentų valdymo skyriaus specialistė (protokoluotoja).

Dalyvavo Komisijos nariai: Neringos savivaldybės tarybos narė Aušra Mikalauskienė, Neringos savivaldybės tarybos narė Sandra Berletaitė, Neringos savivaldybės tarybos narė Ieva Venslauskienė, Neringos savivaldybės tarybos narys Arūnas Burkšas, Neringos savivaldybės tarybos sekretorė Ignė Kriščiūnaitė, Neringos savivaldybės administracijos Teisės skyriaus vedėja Viktorija Budvytytė- Bedalienė.

**DARBOTVARKĖ.** Dėl Neringos savivaldybės tarybos veiklos reglamento pakeitimų.

Posėdžio pirmininkas pristatė Neringos savivaldybės tarybos komisijos Neringos savivaldybės tarybos veiklos reglamentui rengti ir keisti (toliau – Komisijos)posėdžio darbotvarkę. Posėdžio darbotvarkei bendru Komisijos narių sutarimu pritarta.

**1. SVARSTYTA. Dėl Neringos savivaldybės tarybos veiklos reglamento pakeitimų.**

Posėdžio pirmininkas informavo, kad Neringos savivaldybės tarybos veiklos reglamentas (toliau – Reglamentas) turi atitikti šiuo metu galiojančius Lietuvos Respublikos Vietos savivaldos įstatymo (toliau – Įstatymas) pakeitimus. Atsižvelgiant į įsigaliojusius Įstatymo pakeitimus, komisijos pirmininkas Vaidas Venckus pristatė siūlomus Reglamento pakeitimus:

**1.1. Diskutuota dėl Reglamento 8.2 papunkčio pakeitimo.**

Bendru Komisijos narių sutarimu nutarta į Reglamento 8.2 papunktį įtraukti frazę *“komitetų pirmininkui“* ir išbraukti žodžius *„ar“* ir *„komisijos“* bei išdėstyti jį taip: *Jeigu Tarybos narys negali dalyvauti Tarybos, komiteto posėdyje, apie tai iš anksto, o jeigu negali iš anksto, – ne vėliau nei likus 24 val. iki posėdžio**privalo raštu pranešti komisijų pirmininkui ir Sekretoriui, nurodydamas nedalyvavimo priežastis.*

**1.2. Diskutuota dėl Reglamento 8.3 papunkčio pakeitimo.**

Pasikonsultavus su Teisės skyriaus vedėja bendru Komisijos narių sutarimu nutarta iš Reglamento 8.3 papunkčio išbraukti formuluotę *„atostogos vaikui prižiūrėti“* ir išdėstyti jį taip: *„Nedalyvavimo Tarybos, komiteto ar komisijos posėdyje svarbiomis pateisinamomis priežastimis laikomas Tarybos nario laikinasis nedarbingumas, komandiruotė, atostogos, ar kitos svarbios aplinkybės. Jei Tarybos narys nepraneša, kad posėdyje nedalyvaus, arba nenurodo nedalyvavimo priežasčių, laikoma, kad posėdis praleistas be svarbios pateisinamos priežasties“.*

**1.3. Diskutuota** **dėl Reglamento 8.4 papunkčio pakeitimo.**

Bendru Komisijos narių sutarimu nutarta iš Reglamento 8.4 papunkčio išbrauki terminą *„10“* ir įrašyti terminą *“5“* bei išdėstyti jį taip: *„Sekretorius fiksuoja Tarybos narių pranešimus apie nedalyvavimą Tarybos, komitetų ir komisijų posėdžiuose. Ši informacija kartu su nedalyvavimą posėdyje pateisinančiais dokumentais Etikos komisijos pirmininko prašymu turi būti pateikta Etikos komisijai per 5 darbo dienų nuo prašymo pateikimo dienos“.*

**1.4. Diskutuota dėl Reglamento 8.5 papunkčio pakeitimo.**

Bendru Komisijos narių sutarimu nutarta į Reglamento 8.5 papunktį įtraukti žodį *„sekretoriui“* ir išdėstyti jį taip: *Tarybos narys taip pat privalo dalyvauti Kolegijos, komisijų (visuomeninių tarybų), Tarybos sudarytų darbo grupių, kurių narys jis yra, posėdžiuose. Jeigu Tarybos narys negali dalyvauti posėdyje, jis turi raštu pranešti sekretoriui, Kolegijos, komisijos (visuomeninės tarybos) ar darbo grupės pirmininkui ir nurodyti nedalyvavimo priežastis“.*

**1.5. Diskutuota dėl Reglamento 27.9 papunkčio pakeitimo.**

Bendru Komisijos narių sutarimu nutarta išbraukti iš Reglamento 27.9 papunkčio išbraukti formuluotę *„Tarybos nariai su šių įrašų archyvu gali susipažinti metus laiko nuo jų paskelbimo“* ir išdėstyti jį taip: *„Komisijų posėdžiai protokoluojami. Pasirašyti protokolai skelbiami Savivaldybės interneto svetainėje. Komisijos posėdžiai, išskyrus Etikos komisijos ir uždarus posėdžius, vyksta Reglamento 51.1 papunktyje nustatyta posėdžių tvarka. Transliuotų komisijos posėdžių įrašai skelbiami Savivaldybės interneto svetainėje. Antikorupcijos komisijai šio papunkčio nuostatos taikomos, jeigu ji nenusprendžia kitaip“.*

**1.6. Diskutuota dėl Reglamento 27.11 papunkčio pakeitimo.**

Komisijos pirmininkas Vaidas Venckus pateikė pasiūlymą iš Reglamento 27.11 papunkčio išbraukti frazę *„frakcijų bei grupių proporcingo atstovavimo“* ir išdėstyti jį taip: *„Komisijos (visuomeninės tarybos) sudėties formavimo tvarka turi būti nustatoma vadovaujantis demokratiškumo, profesionalumo, nepriekaištingos reputacijos ir savanoriškumo principais, atsižvelgiant į komisijos (visuomeninės tarybos) veiklos tikslus ir funkcijas. Komisijos (visuomeninės tarybos) pirmininkas ir pirmininko pavaduotojas renkami iš šių komisijų (visuomeninių tarybų) narių nuostatuose nustatyta tvarka, jeigu teisės aktai nenustato kitaip“.*

Posėdžio pirmininkas Vaidas Venckus pateikė siūlymą balsuoti dėl Reglamento 27.11 papunkčio pakeitimo.

Balsuota: Už – 5, Prieš – 2 (Sandra Berletaitė ir Ieva Venslauskienė), Susilaikė – 0.

NUTARTA. Reglamento 27.11 papunkčio pakeitimui pritarta.

**1.7. Diskutuota dėl Reglamento 66.2 papunkčio pakeitimo.**

Bendru Komisijos narių sutarimu nutarta išbraukti iš Reglamento 66.2 papunkčio frazę *„sprendimo projekto rengėjo“* keičiant ją žodžiu *„Savivaldybės mero“* ir išdėstyti jį taip: *„Tarybai svarstyti teikiamas sprendimo projektas turi būti pasirašytas Savivaldybės mero. Sprendimų projektai pateikiami Tarybos posėdžių sekretoriui likus ne mažiau kaip 9 darbo dienų iki Tarybos posėdžio“.*

**1.8. Diskutuota dėl Reglamento 72.5 papunkčio pakeitimo.**

Bendru Komisijos narių sutarimu nutarta į Reglamento 72.5 papunktį įtraukti frazę *„arba pritariama bendru posėdyje dalyvaujančių Tarybos narių sutarimu“* ir išdėstyti jį taip: *„Sprendimas laikomas priimtu, kai už jį balsuoja posėdyje dalyvaujančių Tarybos narių dauguma arba pritariama bendru posėdyje dalyvaujančių Tarybos narių sutarimu. Jeigu balsai pasiskirsto po lygiai (balsai laikomi pasiskirsčiusiais po lygiai tada, kai balsų „už“ gauta tiek pat, kiek „prieš“ ir „susilaikiusių“ kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, sprendimo projektas perduodamas diskusijai Tarybos kolegijai“.*

**1.9. Diskutuota dėl Reglamento 7.3 ir 7.4 papunkčių pakeitimo.**

Bendru Komisijos narių sutarimu nutarta iš Reglamento 7.3 ir 7.4 papunkčių išbraukti formuluotę *„Savivaldybės administracijos direktoriaus įsakymu“.*

Iš Komisijos narių buvo gautas pasiūlymas įrašyti į Reglamento 7.3 ir 7.4 papunkčius formuluotę, *„Tarybos nario pranešimo apie komandiruotę“.*

Posėdžio metu Komisijos nariai diskutavo dėl 8.6, 10.2, 11, 11.2.4  punktų, bet pasiūlymų dėl pakeitimų nebuvo.

Posėdžio primininkas Vaidas Venckus paprašė, kad Neringos savivaldybės administracijos IT specialistai sutvarkytų posėdžiu metu kalbėjimo tvarką ( dėl mikrofonų neveikimo posėdžio metu).

NUTARTA. Pagal Komisijos nutarimus pakoreguoti Reglamento projektą, ruošti sprendimo projektą ir teikti jį svarstyti Neringos savivaldybės tarybai.

Posėdžio pirmininkas Vaidas Venckus

Posėdžio sekretorė Viktorija Radzišauskė